Exqrch/javanese-Komodo-pixelgpt huggingface dataset:
Sedaya jinis palawija saénipun kapendhet minangka rerenggan ing gapura palawija
Gapura palawija kadamel saben RT, mila kados-kados wonten sayembara damel gapura palawija paling saé
Tanem palawija minangka babak wiwitan ing acara panggih upacara adat Kebo-keboan
Warga sami grejegan tanpa pandeng-pandengan laré enèm lan sepuh nanem jinis palawija ing pinggir margi kanthi pangajeng-ajeng ngenjang saged suksès lan ngasilaken woh ingkang migunani kanggé nyengkuyung ékonomi kulawarganipun piyambak-piyambak
Palawija ingkang dipun tanem masyarakat ing saben margi dhusun wiwit saking Kilèn, Wétan, Kidul lan Lèr kanthi jejeg ing salah satunggal titik tengah ngantos sekawan pojok
Ing sapanjang margi panggénan taneman kasebat dipun umpamakaken kalihan lahan tetanèn masyarakat ing dhusun ingkang salajengipun wonten gegayutanipun kalihan prosèsi ngleksanakake acara
Sasampunipun rerangkèning kagiyatan nanem palawija lan nyawisaken donga kawilujengan, salajengipun kirab kawilujengan désa utawi bersih désa
Rikala dinten kaleksanan sedaya warga dhusun sami nglempak ing margi bekta piranti upacara ingkang limrah dipun wastani ancak utawi sekul tumpeng, saben ancak nganggé klasa.
Ingkang unik inggih punika tiyang-tiyang ingkang tumut prosès kawilujengan ngutamakaken tiyang ingkang rawuh utawi penonton saking njawi désa
Rerangkèning arak-arakan salajengipun inggih punika arak-arakan ider bumi ingkang ngubengi dhusun lumantar sekawan pancer inggih punika Wétan, Kilèn, Lèr, saha Kidul, ingkang dipun wiwiti saking sisih Kilén minangka titik kumpul tengah
Arak-arakan punika gadhah ancas kanggé ngiringi pralambang Dèwi Sri
Sasanèsipun kebo-keboan, ugi wonten paguyuban tani jaler lan èstri ugi pawang kebo
Arak-arakan Dèwi Sri mlampah sinambi nembangaken tembang Dèwi Sri
Kebo dipun paragani déning manungsa, arak-arakan Ider Bumi dipun pandhégani déning Buldrah, tokoh ingkang katingal anggadhahi kaprigellan ing babagan tetanèn
Arak-arakan ider bumi sengaja nyakup maneka warni kagunan rakyat Osing
Kagunan puniku kalebèt ing upacara adat Kebo-keboan sasanèsipun kanggé narik kawigatèn para rawuh ugi kanggé narik wulu pamedal ingkang tumanja
Kagunan utami inggih punika kesenian tradhisional, kalebet Barong ider bumi, tari Gandrung, Angklung Paglak, Damarwulan utawa Jinggoan, Kuntul, Buta Jaranan
Sedaya jinis kagunan tumut pawai Ider Bumi
Sadèrèngipun dipun lampahi slulupan, jangkah ingkang sepisanan inggih punika nyempit kebo utawi nyekar kebo
Remet puniki ugi kapitaya saged nambani sesakit napa kémawon lan saged nambani tiyang ingkang kangslupan roh
Kathah warga ingkang sami rebutan nyuwun remet kanggé dipun gosok ing saranduning badan, utaminipun ing pasuryan.
Slawatan Maulud Jawi Slawatan Maulud Jawi menika salah satunggaling pujian marang Kanjeng Nabi Muhammad kang ngrembaka ing Dhusun Jejeran, Kalurahan Wanakrama, Kapanéwon Plèrèt, Kabupatèn Bantul, Daerah Istimèwa Ngayogyakarta
Maulid menika kacuplik saking tembung wulan Maulud kang dados wulan nalika Nabi Muhammad Miyos
Lan tembung Jawi menika tembung alus saking Jawa
Slawatan Maulud Jawi menika diripta dening Kyai Soleh kang mapan ing Dhusun Jejeran, Dèsa Wanakrama, Kapanewon Plèrèt, Kabupatén Bantul, Daerah Istiméwa Ngayogyakarta
Nalika semanten Kyai Soleh menika dipun dawuhi dening Gurunipun, Kyai Nawawi (Ulama dhusun Jejeran) supados damel kagunan kang saget supados gampil menawi ajeng dakwah bab katresnan tumrap Nabi Muhammad SAW utawi Mahabarurrosul
Tujuanipun supados gampil menawi ngajaraken solat lan sholawat
Kyai Soleh menika miyos ing taun 1921
Panjenenganipun banjur didhawuhi gurunipun supados ngubah macapatan dados syair-syair Jawi migunakaken sholawat marang Nabi Muhammad SAW
Nalika taun 1947, Kyai Soleh menika dados juwara ura-ura Slawat Maulud Jawi saengga Slawat Maulud Jawi menika sampun karipta saderenge taun 1947
Lomba utawi ura-ura menika diwontenaken nalika wanci subuh lan magrib
Dukungan kang kathah tumrap slawatan menika kerep diwontenaken dadosaken Slawatan Maulid Jawi menika ngrembaka ing Bantul lan Ngayogyakarta
Pondhok Pesantren lan masjid menika dados sabab slawatan menika ngrembaka ing Ngayogyakarta
Salah satunggaling pagelaran Slawatan Maulud Jawi menika diwontenaken ing Dhususn Jejeran II, Wanakrama, Pleret, Bantul
Slawatan menika diwontenakain ing dinten Jemuwah, 6 Maret 2020 wanci jam 14.00
Papanipun menika wonten ing Pondhok Pesantren Miftahul Ulum 2 (Ngajengipun Pasareyan Kyai Jejer)
Para panyarta menika wonten masyarakat Jejeran 1 lan 2 kang cacahipun kirang langkun 20 tiyang
Acara menika karawuhan dening Panewu Plèrèt Indriyanto S.IP, Babin Kamtibmas Plèrèt Bripka Gunawan, Dhukuh Jejeran 1 Mustamid, Dhukuh Jejeran 2 Nur Muhammad Darussalam, lan sesepuh masyarakat K.H
Jawis Masruri lan K.H
Zaimul Umam, uga warga masyarakat
Acara menika diwontenaken kagem nguri-uri budaya Saka Guru Slawatan Maulud Jawi
Acara menika uga dados pengetan menawi Slawatan Maulid Jawi menika sampun dados warisan budhaya dede barang
Uga Pengetan ambal warsa Dhusun Jejeran lan haul Kyai Ageng Jejer kaping 403
Kang dhukung pagelaran Slawatan Maulud Jawi menika anggota, syair utawi tembang saking Buku Tuntunan Sholawat Maulud Mudo Palupi lan piranti iringan slawat
Nalika pagelaran slawatan menika diwontenaken, para pemain menika lungguh jèjèr lan para pengiring tembang menika lungguh ing wingking utawi papan kang pun disediyakaken
Kang khas ing kagunan menika para pemain mboten obah jogèt utawi keplok
Obah kang wonten ing slawatan menika namung niroaken obah nalika salat
Menika kados tujuanipun kang dados pawiyatan supados masyarakat salat
Ing Slawatan Maulud Jawi wonten obahan kang aranipun Syrokal utawi Mahallul Qiyam inggih menika obah saking lungguh, jumeneng, jogèt sekedik ing tengen lan kiwa banjur ndongak minggah kados dene nyambut miyosipun Nabi Muhammad SAW kanthi slawat lan pujian banjur lungguh malih.
Urutan pagelaranipun inggih menika: Pagelaran Slawatan Maulud Jawi menika nggadahi gambaran kang kathah nalika digelar
Diwiwiti donga pambuka kagem keslametan Kanjeng Nabi Muhammad SAW, putra, wayah, kaluwarga, lan para sahabat
Kalajengaken maos ayat Al Quran kang magepokan kaliyan miyosipun Kanjeng Nabi Muhammad SAW
Sabanjuripun menika slawatan lan pujian, utawi tembang kang tasih magepokan kaliyan miyosipun Kanjeng Nabi Muhammad SAW
Sabanjuripun pitutur bab salat lan agami Islam
Pagelaran menika dipungkasi donga kagem para leluhur
Slawata Maulud Jawi menika dipagelaraken selapan (36 dinten) sepindhah
Menika gilir para anggota
Pagelaran kang lengkap menika diwontenaken setaun sepindhah rikala pengetan Maulud Kanjeng Nabi Muhammad SAW
Pagelaran menika antawispun 6,5 dumugi 7 jam
Menika benten kaliyan Slawat Jawi kang dados pratelan saking Slawatan Maulud Jawi kang namung setengah utawi setunggal jam pagelaranipun
Slawatan Maulud Jawi menika gadhahi pawiyatan bab salat
Menika dados pangertosan menawi kagunan menika saget digunakaken kagem dakwah
Kagunan Slawatan Maulud Jawi menika ugi dados sarana pawiyatan masyarakat, sarana ibadah lan syariat Islam
Obah nalika slawatan maulud menika uga dados pawiyatan magepokan kaliyan salat
Kados kang sampun dipaparaken ing inggil menika, Slawatan Maulud Jawi dados kagunan kang saget digunakaken dados srana pawiyatan ajaran Islam
Selaras kaliyan kagunan kang tujuanipun kagem muji marang Gusti Allah lan uluk donga supados keslametan kagem Kanjeng Nabi Muhammad lan warga masyarakat
Slawatan menika uga dados pawiyatan magepokan kaliyan tata krama, budhi pakarti, ajak-ajak tumindhak kabecikan, lan ngakeni bilih manungsa menika ringkih.
Beksan Guntur Segara Beksan Guntur Sagara menika salah satunggaling jogètan kang wonten ing Kraton Ngayogyakarta Hadiningrat
Beksan menika diripta dening Sri Sultan Hamengku Buwono I (1717-1792)
Beksan menika saking cariyos Panji
Beksan Guntur Sagara menika diripta dening Sultan Hamengku Buwono I nalika jumeneng nata
Kang joged ing beksan menika sekawan tiyang jaler
Beksan menika taksih wonten ing beksan kuna, saengga arang dipagelaraken
Sekawan jaler menika dados pralambang arah ler, kidul, kilen, lan wetan
Beksan Guntur Sagara menika arang sanget dipagelaraken
Namung wonten acara tertemtu beksan menika dipagelaraken, saengga masyarakat menika mboten mangertos menika beksan menika wonten
Beksan menika namung dipagelaraken ing Kraton kagem priyayi utawi raja
Taun 1917, beksan menika dipagelaraken ing Bangsal Kepatihan Ngayogyakarta lan Mangkunegaran nalika palakraminipun Kanjeng Gusti Pangeran Adipati Arya Mangkunegara VII lan Gusti Kanjeng Ratu Timur, putrinipun Sri Sultan Hamengku Buwana VII
Nalika semanten kang jogèt beksan menika Bekel Tjandrabrata, Bekel Atma Suprapto, Bekel Suryo Winata, lan Ngabehi Puspadipura kang diwiyat dening K.R.T
Sabanjuripun taun menika Beksan Guntur Sagara mboten dipagelaraken malih
Taun 1970, Beksan Guntur Sagara menika dipagelaraken ing Dalem Purwadiningratan Ngayogyakarta
Beksan menika dipagelaraken ing acara Catur Sagatra
Kang joget menika Bratasena, Sutardiman, Harjosudiro, lan Sukisno
Ing taun 2013, Beksan Guntur Sagara menika digelar wonten ISI Surakarta lan Kraton Ngayogyakarta Hadiningrat
Nalika taun 2019, Beksan menika dipagelaraken nalika Bebuka Sekaten
Cariyos kang wonten ing Beksan Guntur Sagara menika saking Panji utawi Ringgit Gedhog
Cariyos menika diwiwiti nalika Raden Jayasena, putra Raja Jenggala saking ibu Dewi Wandansari
Raden Jayanegara menika nyuwun marang Raja Jenggala supados diakeni dados putranipun
Raja Jenggala menika mboten purun ngakeni Raden Jayasena dados putranipun saderenge numpas Raden Guntur Sagara, putranipun Raden Brajanata
Raden Jayanegara lan Raden Guntur Sagara menika banjur tandhing
Nanging amargi sami kiyatipun, mboten wonten kang kalah lan menang
Raden Jayanegara banjur diakeni dados putranipun Raja Jenggala
Beksan Guntur Sagara wonten 6 obahan inggih menika a.
Sembahan sila menika kagem nyuwun berkah marang Gusti Kang Maha Kuwaos Sultan
Sembahan jèngkèng menika ngaturaken kurmat marang Gusti Kang Maha Kuwaos lan Sultan
Tayungan menika mlampah leres tumuju ngajeng
Sabetan Kambeng menika kagem mantebaken ati, pikiran, lan raga nalika nglaksanakaken sabda
Jogedan kambeng menika dados bundherankang diwatesi garis supados pikiran, ati, lan raga menika tambah anteb
Menika gadhah artos menawi kekarepan lan ati kang saé menika bakal nemahi kasantosan
Busana Beksan Guntur Sagara menika wonten 8 jinis, inggih menika: a
Irah-irahan tepen menika kados blangkon nanging ing wingkingipun wonten sekar saking bludru
Menika dados tutup sirah
Celana cindhe menika kagem nutupi bagean ngandhap saderengipun ditutup migunakaken kain
Nyamping poleng menika kain kagem nutupi celana kang saduwuripun dengkul
Kain menika dados pawiyatan menawi ing gesang menika wonten sae lan ala, siang lan dalu, lan sak panuggalanipun
Sonder cindhe menika piranti jogedan kang wonten ing sisih wingking kang wonten kembang alit
Buntal menika kadamel saking wol kang wonten ing caketipun sonder cindhe
Lonthong cindhe menika kados stagen
Kain persagi kang diselipaken ing ngandhap Lonthong cindhe
Kamus Timang menika skaing bludru kang migunakaken roncé-roncé
Dandanan menika kagem ngiyataken lakon dados gagah migunakaken kambeng
Gendhing kang digunaken ing Beksan Guntur Sagara menika wonten 3 perangan: a
Beksan Guntur Sagara menika migunakaken 3 piranti inggih menika:
Tawur Kesanga Tawur Kesanga utawi Tawur Agung inggih punika salah satunggaling "warisan budaya takbenda" ingkang dipun tindakaken wonten laladan Ngayogyakarta lan sapérangan Jawi Tengah saha dipun wontenaken setunggal dinten sadèrèngipun Riyadi Nyepi ingkang dhawah ing Tilem Sasih Sesanga
Pecaruan utawi Tawur dipun wontenaken rikala siyang
Filosofi tawur tegesipun mbayar utawi wangsul, inggih punika sari-sari alam ingkang sampun dipun sedhot utawi dipun ginakaken déning manungsa
Supados wonten imbanganipun, hakékat alam kasebat dipun wangsulaken kanthi upacara Tawur/Pecaruan ingkang dipun caosaken marang Buta supados boten ngganggu manungsa nanging saged gesang rukun (butha somya)
Upacara Tawur Kesanga ing Candhi Prambanan, Ngayogyakarta dipun tindakaken déning sedaya umat Hindhu ing Daerah Istimewa Yogyakarta lan Propinsi Jawi Tengah
Upacara puniki mujudaken salah satunggaling reranngkèn upacara mapag Riyadi Nyepi utawi warsa énggal Çaka, lan nggadahi ancas kanggé njagi karukunan antawisipun Buana Agung ("alam semesta") lan Buana Alit (manungsa)
Rerangkèn upacara Tawur Kesanga ing Candhi Prambanan dipun wiwiti kanthi prosèsi Mendak Tirta (pangumpulan toya suci) ingkang dipundhut saking tuk sumber ing wewengkon Keraton Ratu Baka, lajeng Mendak Tirta ing Candhi Siwa, Candhi Brahma, lan Candhi Wisnu
Prosesi Mendak Tirta dipun lajengaken déning Pradaksina, inggih punika ngubengi Candhi Siwa kaping 3 ing sisih tengen (nut pandom jam)
Sasampunipun nindakaken Pradaksina, Tirta (toya suci) dipun bekta dhatengng Candhi Prambanan panggénanipun upacara Tawur Kesanga
Upacara Tawur Kesanga ing bacira Candhi Prambanan dipun pandhégani déning pandhita ingkang dipun ampingi wasi
Dipun leksanakaken rikala srengéngé pener ing nginggil mustaka
Jagad Ageng lan Alit
Latar wingking upacara Tawur Kesanga ing Candhi Prambanan miterat tataranipun inggih punika ‘Tawur Agung Kesanga’, amargi wonten ing tataran nasional, ananging masarakat ingkang wonten ing Dhaerah Istimewa Ngayogyakarta naming saged nggelar tataran Panca Kelud
Sejatosipun upacara Tawur Kesanga Tingkat Propinsi
Puniki nglimbanaken tam twat asi désa Kala lan Patra ingkang adhedhasar raos tulus lan dinten suci lan anandham
Candhi Prambanan mujudaken salah satunggaling tilaran agami Hindhu kang sampun nggayuh kamulyan ing jamanipun
Supados kanthi pangajab mugi-mugi putra wayah ugi saged nularaken lan marisaken dhateng generasi penerus
Umat ​​Hindhu Ngayogyakarta nindakaken upacara Tawur Kesanga setaun sepisan kanggé njagi kalestantunan utawi imbangan jagad raya
Candhi Prambanan mujudaken warisan sejarah karajan Hindhu paling ageng ing tapel wates Jawa Tengah lan Ngayogyakarta
Inggih punika upacara sesaji kanthi sesajèn sawetawis sato kadosta ayam, kambangan, ménda lan sanèsipun
Ancas nindakaken upacara sesaji punika minangka wujud harmonisasi manungsa kaliyan makhluk ingkang tingkatipun langkung asor tinimbang manungsa, ancasipun supados makhluk punika boten ngganggu upacara ingkang badhé dipun tindakaken
Salebeting prosès upacara puniki dipun tindakaken kanthi kairing swanten gamelan (nabuh kanthi wirama sora) lan swasana dados regeng, dipun selingi kalih arak-arakan ogoh-ogoh (bonéka perwujudan roh minangka benggala saking sipat-sipat awon ingkang wonten ing manungsa) ing lokasi upacara
Ogoh-ogoh dipun arak-arak déning tiyang puluhan lan digoyang-goyang satemah katingal njogèd
Sesaji ingkang dipun kajengaken inggih punika sesaji dhumateng Sang Pencipta awujud sekar, woh-wohan, jajanan, saha wujud sanès-sanèsipun ingkang mujudaken raos raos sukuripun bebrayan tumrap peparingipun ingkang sampun katampi, kajawi punika minangka wujud panyuwunan ingkang Sang Nitahaken Ngayomi lan nyingkiri saking perkawis awon ingkang ngancam jiwa saha nyawanipun
Upacara ngaturaken sesaji dipun pandhégani déning pandhita ingkang dipuniringi wasi
Upacara punika dipun tindakaken kanthi khusuk, swasana dados amem amargi konsentrasi masarakat ing upacara punika musataken dhateng lampahing upacara
Rerangkèn upacara sesaji dipun lajengaken kanthi nindakaken donga sesarengan, nyuwun dhumateng Pangripta saha Panguwasa alam supados paring kaslametan saha kanikmatan tumrap gesangipun manungsa ing donya
Sasampunipun nindakaken sembahyang sesarengan, Wasi ngaturaken tirta (toya suci) ingkang dipun sirami saha dipun unjuk déning tiyang ingkang nindakaken sembahyang
Upacara dipun pungkasi kanthi ngelorot (mendhet malih) sesaji ingkang sampun dipun caosaken rumiyin supados dipun rahabi sesarengan dening ingkang rawuh wonten ing upacara Tawur Kesanga.
Suran Tutup Ngisor Suran Tutup Ngisor inggih punika upacara adat ingkang asalipun saking Dhusun Tutup Ngisor, Désa Sumber, Kacamatan Dhukun, Kabupatèn Magelang
Upacara punika katindakaken nalika malem kaping 13–15 wulan Sura, manut pananggalan Jawi
Ing tigang malem Suran Tutup Ngisor dipun wontenaken pagelaran kagunan minangka laku donganipun
Ancasipun dipun wontenaken upacara Suran Tutup Ngisor inggih punika kanggé mèngeti ambal warsa padhépokan Tjipta Boedaja ingkang dipun pandhégani déning Rama Yoso Soedarmo saha kanggé acara donga dhumateng Gusti Ingkang Maha Kuwaos
Suran Tutup Ngisor dipun wiwiti déning Rama Yoso Soedarmo nalika warsa 1937
Yoso Soedarmo naté dados abdi dalem kaliyan nyinaoni beksan ing Pura Mangkunagaran saha saking Ndara Panji Tukiman ing Gamping, Ngayogyakarta
Sasampunipun kagungan kawruh babagan beksan, piyambakipun ngadegaken padhépokan Tjipta Boedaja ingkang kagiyatanipun arupi pagelaran ringgit tiyang, macapatan, kaliyan pencak silat
Kathah tiyang-tiyang saking saubenging Dhusun Tutup Ngisor kaliyan njawi kitha ingkang mara péngin sinau ing padhépokan punika nalika upacara Suranan
Dumugi sapunika, ingkang ngurusi, mbeksa, kaliyan pangrawit Suran Tutup Ngisor inggih punika kulawarganipun Yoso Soedarmo
Sasanèsipun wulan Sura, pagelaran gamelan kaliyan ringgit saking Tjipta Boedaja kagelar nalika dinten kamardikan Républik Indonésia, wulan Mulud, riyaya Idul Fitri, kaliyan saben malem Jumuwah
Upacara adat Suran Tutup Ngisor dipun leksanakaken dangunipun tigang dinten tigang wengi ing surya kaping 13–15 wulan Sura
Nalika jam 19.00, kulawarga Yoso Soedarmo miwiti acaranipun kanthi uyon-uyon ing plataran candhi utawi makam Yoso Soedarmo
Uyon-uyon punika dipun tindakaken kanggé sarana laku donga dhumateng Gusti Ingkang Maha Kuwaos supados kasalahaning swargi Yoso Soedarmo dipun apunteni saha nyuwun tulung dipun lancaraken upacara Suranipun
Nalika jam 13.00–14.00, bebrayan ing Dhusun Tutup Ngisor, mliginipun tiyang jaler ngawontenaken Yasinan ing salah satunggal griyanipun warga
Nuli jam 14.00–15.00, dipun wontenaken kendurèn kanthi sajèn ingkang dumados saking ingkung, tumpeng rasul, tumpeng golong, tumpeng uruping damar, tumpeng robyong, tumpeng wenang, tumpeng punar, sekul liwet slamet, sekul takiran, jenang abrit, jenang pethak, jajan peken, kaliyan woh-wohan
Ingkang kendurèn sanès bebrayan saking Dhusun Tutup Ngisor, nanging tiyang-tiyang plesiran saking Indonésia punapa déné manca kaliyan para wartawan
Bab punika amergi sekul kendurènipun pancèn dipun suguhaken dhumateng para rawuh saking njawi dhusun ingkang numuti upacara Suran punika, satemah para warga namung ngawontenaken Yasinan kémawon
Nalika jam 21.00, kawedalaken beksan Kembar Mayang kaliyan pagelaran ringgit tiyang mawi lakon Lumbung Tugu Emas
Beksan Kembar Mayang inggih punika beksan sakral ingkang bineksa déning putri-putri kulawarga Yoso Soedarmo ingkang ngewrat cariyos widadari saking kahyangan ingkang nglipur kadang tani amrih langkung kiyat pagesanganipun ing celak Redi Merapi
Pasaratan kanggé mbeksa Kembar Mayang inggih punika badanipun kedah suci utawi boten pas
Pagelaran ringgit tiyang mawi lakon Lumbung Tugu Emas dipun wedalaken kanggé wujud sukur dhumateng Dèwi Sri ingkang sampun njagi kasuburan tanah-tanah celak Redi Merapi
Isi ringgit tiyang punika ugi wonten wejangan ingkang mligi kanggé katurunanipun Yoso Soedarmo kémawon, ingkang "speaker"-ipun bakal dipun patèni nalika ngandharaken wejanganipun.
Kethèk Oglèng Wanagiri Kethèk oglèng asalipun saking tembung kethèk lan oglèng (sarum demung/besar)
Cariyos tari kethèk oglèng menika dipunwisik saking cariyos Panji Asmarabangun ingkang nyamar dados kethèk
Mila mekaten, tiyang-tiyang ingkang njogèd tari kethèk oglèng kedah nirokaken ébahan-ébahan kethèk
Tari kethèk oglèng menika binarung unènipun Gendhing Gancaran Pancer, salah setunggaling gendhing Jawa ingkang saking tebih kados swanten oglèng
Tari menika nggadhahi ébahan mirunggan ingkang sampun dibakenaken -- ébahan ingkang boten kaku sarta wonten ebahan akrobatik lan atraktif sanget
Kadangkala lèdhèkipun ngajak para pamirsa nari lan gegojèkan
Sejarah kethèk oglèng boten dipunmangertosi kapan wiwitipun
Tari kethèk oglèng menika ngrembaka ing wilayah Kabupatèn Wanagiri, Kabupatèn Pacitan, lan sebagian Kabupatèn Gunung Kidul
Ing Wanagiri, tokoh ingkang yasa kesenian niki inggih menika Darjino lan dipunsempurnakaken déning Suwiryo
Suwiryo menika lèdhèk kethèk lan ngajari tiyang-tiyang ingkang remen tari menika
Suwiryo ngéwahi ébahan tari menika ngantos mirip ebah-ébahanipun kethèk lan modhèl menika malah langkung dipunremeni tiyang kathah
Sasampunipun Suwiryo seda, tari menika dipunlajengaken déning Sukijo dumugi sakmenika lan dados salah setunggaling ikon Kabupaten Wanagiri
Ing Pacitan, tari kethèk oglèng ingkang ngrembaka dijogèdaken tiyang kathah wondéné tari kethèk oglèng dipunjogèdaken ing 2 modhèl -- cariyos utuh lan pethilan
Ing Kabupatèn Wanagiri langkung asring gelaraken tari kethèk oglèng modhèl pethilan (naming ngedalaken kethèk oglèng) senajan wonten ugi modhèl kolosal (kathah lèdhèkipun)
Ing pagelaran kethèk oglèng, tiyang-tiyang ingkang njogèd nyariosaken babagan cariyos tresnanipun Dewi Sekartaji saking Kraton Jenggala lan Raden Gunung Sari utawi Panji Asmarabangun saking Kraton Kediri
Nalika Dewi Sekartaji mireng menawi badhé dipunjodokaken kaliyan pengeran saking kraton sanès, piyambakipun mlajeng dhateng redi lan nyamar dados Endang Rara Tompe
Dewi Sekartaji boten remen menawi piyambakipun kedah dipundhut garwa priya sanès
Boten dangu, Panji Asmarabangun mireng menawi putri ingkang dipuntrésnani mlajeng lajeng madosi Dewi Sekartaji lan nyamar dados kethèk
Ing sajroning lampah, Panji Asmarabangun sowan dhateng dalemipun pandhita lan pikantuk wejangan supados mlampah dhateng kilèn
Ing wekdal selajengipun, Dewi Sekartaji lan Panji Asmarabangun pinanggih ing setunggaling panggènan, nanging sami-sami boten nepangi setunggal kaliyan sanèsipun
Bibar menika, kekalihipun dados rencang saé lan nyaosi pirsa sinten piyambakipun sejatinipun
Wusananipun, kekalihipun madhep mantep badhé wangsul malih dhateng Jenggala kanggé neningkahan
Wonten ing pista menika, pagelaran dipunwiwiti déning dalang ingkang nyariosaken kethèk oglèng gegayutan cariyosipun Endang Roro Tompe
Ing pagelaran menika wonten dialog, tari, lan tetembangan ingkang binarung gamelan
Kethèk oglèng mratèlakaken larasipun seni tari, seni suwanten, lan seni musik
Ing salajengipun tari kethèk oglèng menika dados salah setunggaling iburan ingkang dipunremeni masarakat
Masarakat Wanagiri ndadosaken tari kethèk oglèng menika minangka kesenian rakyat bibaripun panen utawi iburan wonten ing pista hajatan, sunatan, nadar bibar saras saking sesakit, utawi nalika sampun saget nggayuh kekajenganipun
Panggènan ingkang dinggé gelar tari kethèk oglèng inggih menika ing panggenan-panggenan umum kados ta lapangan, pekarangan, kebon ingkang wiyar, panggung sarta pendapa lan gedung-gedung pertemuan.
Kostum ingkang dipuginakaken déning tokoh utawi lèdhèkipun saé sanget, mirip kethèk pethak kados tokoh Anoman ing pewayangan
Ingkang bèntènaken, Anoman nganggé kain corak kotak sekawan werni, wondéné kethèk oglèng nganggè kain corak kotak kalih werni, yaiku cemeng lan pethak
Srimpi Rangga Janur Srimpi Rangga Janur ya iku beksan Jawa klasik gagrag Ngayogyakarta
Beksan iki kacathet ing salah siji serat kang dibabar nalika jaman papréntahaning Sri Sultan Hamengkubuwana VII (1877–1921) lan dipitayani wis ana wiwit jaman Sultan Agung jumeneng nata
Kawit 2017, Srimpi Rangga Janur resmi kaakoni déning Papréntahan Républik Indonésia minangka salah sawijining Warisan Budaya Dudu Barang sajeroning bab seni pagelaran
Srimpi Rangga Janur kaamot ing sawiji serat kang dibabar nalika jaman Hamengkubuwana VII jumeneng nata, saha ing serat liyané asesirah "Serat Kandha Bedhaya Utawi Srimpi" kang dibabar nalika jaman Hamengkubuwana VIII kang kekaroné sumimpen ing Kridamardhawa, Kraton Ngayogyakarta
Tekan sapréné, Srimpi Rangga Janur kang diwetokaké ing Kraton Ngayogyakarta isih ngarujuk marang "Serat Kandha Bedhaya Utawi Srimpi"
Serat kang asli wis rusak, mula nganggo serat kapungkasan kang kaanané isih apik tur kena diwaca nganti pepak
Ing 1986, Kridha Beksa Wirama ngyasa manèh beksan iki
Ing 23 Mèi 2014, Taman Budaya Ngayogyakarta, MG Sugiyarti, lan para empu beksan uga ngyasa manèh tur ndhokumèntasikaké Srimpi Rangga Janur ing Pendhapa Ndalem Téjakusuman
Bab iki kanggo nguri-uri beksan kraton kang wis suwé ora diwetokaké lan kanggo panalitèn wong-wong nimpuna kang nyinaoni babagan seni pagelaran